Lembit Türnpuu
Lembit Türnpuu (30. juuni 1934 – 5. mai 2017) oli eesti kasvatusteadlane. 1949. aastal lõpetas ta Suuremõisa kooli. 1957. aastal lõpetas ta Tallinna Pedagoogilise Instituudi füüsikaõpetaja kutsega. Aastatel 1968–1970 oli ta Tallinna 46. Keskkooli direktor. 1970. aastast oli ta Tallinna Haridusosakonna juhataja. 1980. aastal sai ta Leningradi Pedagoogikateaduste Akadeemias pedagoogikateaduste kandidaadi kraadi väitekirjaga "Распорядительная деятельность района как средство управления школами". Hiljem töötas ta eri perioodidel Tallinna Pedagoogilise Instituudi õppeprorektori, Tallinna Pedagoogikaülikooli kasvatusteaduskonna dekaani, andragoogika õppetooli professori ja täiendõppekeskuse juhatajana. 1995. aastast emeriitprofessor. Aastatel 1995–2000 oli ta Estonian Business Schooli professor-konsultant.